Diari Oficial de la Generalitat Valenciana


Sumari del DOGV 7584, del 03-08-2015 (2015/6919)

RESOLUCIÓ de 27 de juliol del 2015 del rector de la Universitat Politècnica de València, per la qual nomena funcionària de carrera del grup C, subgrup C1, sector d'administració especial, tècnica especialista de correus, l'aspirant que ha superat les proves selectives convocades per la Resolució de 27 de febrer del 2009, en execució de la Sentència 1/2014, de 3 de gener del 2014, de la Sala Contenciosa Administrativa del Tribunal Superior de Justícia de la Comunitat Valenciana i la Sentència del Tribunal Suprem del 24 de març del 2015.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7584

Data del DOGV
:   03-08-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/6919


Data del document
:   27-07-2015

Organisme emissor
:   Universitat Politècnica de València

Tipus de document
:   Resolució

Descriptors 

:   * funcionari

RESOLUCIÓ de 27 de juliol del 2015 del rector de la Universitat Politècnica de València, per la qual nomena funcionària de carrera del grup C, subgrup C1, sector d'administració especial, tècnica especialista de correus, l'aspirant que ha superat les proves selectives convocades per la Resolució de 27 de febrer del 2009, en execució de la Sentència 1/2014, de 3 de gener del 2014, de la Sala Contenciosa Administrativa del Tribunal Superior de Justícia de la Comunitat Valenciana i la Sentència del Tribunal Suprem del 24 de març del 2015. [2015/6919]  
Aquesta resolució té en compte el principi d'igualtat de tracte entre dones i homes pel que fa a l'accés a l'ocupació pública, i utilitza un llenguatge inclusiu en la redacció, d'acord amb l'article 14 de la Constitució espanyola i la Llei Orgànica 3/2007, de 22 de març, per a la igualtat efectiva de dones i homes.  
En execució de la sentència 1/2014, de 3 de gener de 2015, de la Sala Contenciosa Administrativa del Tribunal Superior de Justícia de la Comunitat Valenciana, i de la sentència del Tribunal Suprem del 24 de març de 2015, la decisió de la qual disposa el següent: «II. Es reconeix com a situació jurídica individualitzada de la recurrent el seu dret a la revaloració de la pregunta 44, igual que a la resta d'aspirants, d'acord amb el que s'indica en el fonament jurídic quart d'aquesta sentència. Cal resoldre de nou, de conformitat amb aquests paràmetres, el procés selectiu i, si d'això resulta el dret d'aquesta a ser seleccionada per a la plaça oferida, ho ha de ser en les mateixes condicions retributives i administratives amb què ho va ser la codemandada seleccionada».  
Conclosa la revaloració d'Ana Virtudes Gómez Reche, la interessada ha resultat aprovada en les proves selectives d'accés al grup C, subgrup C1, sector d'administració especial, tècnica especialista de correus d'aquesta Universitat Politècnica de València, pel sistema de concurs oposició. Havent presentat l'aspirant la documentació exigida en la Resolució de 4 de juliol de 2015 (DOCV 13.07.2015), per la qual es publica definitivament el nom de la persona que ha superat aquestes proves selectives, aquest Rectorat, de conformitat amb el que es disposa en l'article 58.1 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, resol:  
  
  
Primer  
Nomenar funcionària de carrera del grup C, subgrup C1, sector d'administració especial, en el lloc de tècnica especialista de correus, Ana Virtudes Gómez Reche, amb document nacional d'identitat 59211525Q, i assignar-li la destinació definitiva a l'Oficina de Correus d'aquesta Universitat Politècnica de València.  
Atès el veredicte de la sentència anteriorment esmentada i en execució d'aquesta, es realitza amb efectes economicoadministratius retroactius aquest nomenament amb data 21 de juliol de 2010 i presa de possessió amb data 1 de setembre de 2010.  
Tenint en compte que dels drets econòmics que, com a conseqüència d'aquesta retroactivitat, puguen correspondre a Ana Virtudes Gómez Reche, s'hauran de traure les percepcions que haja obtingut per l'exercici de càrrecs o llocs que foren incompatibles amb el nomenament i la presa de possessió ara efectuats.  
  
Segon  
La interessada s'incorporarà el dia 1 d'agost de 2015 en el seu lloc de treball.  
  
València, 27 de juliol de 2015.- El rector de la Universitat Politècnica de València: Francisco José Mora Mas.